ที่ นม ๘๙๒๐๑/ ที่ทำการองค์การบริหารส่วนตำบลด่านช้าง

อำเภอบัวใหญ่ จังหวัดนครราชสีมา ๓๐๑๒๐

19 มกราคม 2565

เรื่อง ประชาสัมพันธ์แนวทางการส่งเคราะห์ผู้ป่วย ผู้พิการที่ยากไร้

เรียน กำนัน/ผู้ใหญ่บ้าน หมูที่ .................

สิ่งที่ส่งมาด้วย หลักเกณฑ์และวิธีปฏิบัติในการสงเคราะห์ผู้ป่วยผู้พิการ ที่ยากไร้ที่ยากไร้ จำนวน 1 ชุด

ตามที่องค์การบริหารส่วนจังหวัดนครราชสีมา ได้แจ้งขอให้องค์กรปกครองส่วนท้องถิ่นทุกแห่งประชาสัมพันธ์การสงเคราะห์ผู้ป่วยที่ยากไร้ให้ประชาชนได้รับทราบ เกี่ยวกับการสงเคราะห์ผู้ป่วยที่ยากไร้เป็นค่าใช้จ่ายในการเดินทางเพื่อเข้ารับการรักษาพยาบาล ณ โรงพยาบาลหรือสถานพยาบาลของทางราชการ หากผู้ป่วยที่ยากไร้ต้องการความช่วยเหลือแสดงความประสงค์ขอรับการสงเคราะห์ ให้ยื่นแบบคำขอรับความช่วยเหลือผู้ประสบปัญหาทางสังคม ที่องค์การบริหารส่วนตำบลด่านช้าง ตั้งแต่ บัดนี้เป็นต้นไปเพื่อรวบรวมเอกสารส่งให้กับทางองค์การบริหารส่วนจังหวัดนครราชสีมานั้น

ทางองค์การบริหารส่วนตำบลด่านช้าง อำเภอบัวใหญ่ จังหวัดนครราชสีมา จึงขอให้ทางท่านกำนัน/ผู้ใหญ่บ้านทุกหมู่บ้านได้ประชาสัมพันธ์ให้แก่ประชาชนผู้ป่วย ผู้พิการที่ยากไร้ทีต้องการเดินทางเพื่อเข้ารับการรักษาพยาบาล ณ โรงพยาบาลหรือสถานพยาบาลของทางราชการ

จึงเรียนมาเพื่อโปรดทราบ

ขอแสดงความนับถือ



(นายฐกลพัชร์ ศิริศักดิ์)

นายกองค์การบริหารส่วนตำบลด่านช้าง

อบต.ด่านช้าง

โทร. ๐๔๔-๙๗๕๐๒๑



